Fejøs Festival 2025
2025-07-16 - 2025-07-20 | Fejø Børne- og Kulturhus, Herredsvej 192, Fejø, 4944
Læs mere på festivalens hjemmeside: Fejosfestival.dk

Deadline for Fejøbladet nr. 5
2025-07-21 21:00 - 23:30 (Europe/Copenhagen)
Bladet udkommer cirka 3/8
Indlæg sendes til fejoebladet@gmail.com
Skriv altid i overskriften, hvad du sender.

Indvielse af vinterbade-saunaen
2025-08-09 11:00 - 13:00 | Vesterby Havn, Denmark

Jazz på Fejø koncert, Marie Mørck
2025-08-16 | Fejø Kirke, Kirkevej 44, Fejø, 4944
Se programmet og køb billet her: https://fejoejazz.dk/

Film på Dodekalitten
2025-08-17 20:00 - 22:30 | Dodekalitten, Kragenæsvej 62, Kragenæs, 4943
Fejø Film Festival viser Ternet Ninja 3
Husk at booke færgen til hjemturen – den sejler 22:50 fra Kragenæs til Fejø og kan risikere at blive fyldt.

Løb på Fejø
2025-08-24 08:00 - 13:00 | Vesterby Havn, Denmark
KvickRun har planlagt løb på Fejø med distancerne 5 km, 7 km, 14 km, ½ maraton og maraton.
Tilmelding på kvickrun.com
Rabatkode for fejøboere står i Fejøbladet nr. 4

Generalforsamling i Fejø Havnelaug
2025-08-24 10:00 - 11:00 | Det Gule Pakhus, Dybvig Havn, Fejø, 4944
Ekstraordinær generalforsamling med nye vedtægter som følge af sammenlægningen med Drivkvaselauget

Deadline for Fejøbladet nr. 6
2025-09-01 21:00 - 23:30
Bladet udkommer cirka 14/9
Indlæg sendes til fejoebladet@gmail.com
Skriv altid i overskriften, hvad du sender.

Pæreskuden sælger frugt i Nyhavn
2025-09-06 - 2025-09-14 | Nyhavn, Nyhavn, København, Danmark
Vi sælger frugt hver dag fra kl. 10 til 17 og har brug for friske sælgere. Det er sjovt og hyggeligt at være med.
Informationer og tilmelding hos mettemorell53@gmail.com

Fejø Amatørscene opfører "Rasmine" af Kaj Munk
2025-09-13 15:00 - 17:00 | Fejø Børne- og Kulturhus, Herredsvej 192, Fejø, 4944
Fejø Amatørscene opfører en-akterskuespillet RASMINE af Kaj Munk. Der bydes på en underholdende eftermiddag, hvor der udover skuespillet, som er en komedie, fortælles om Kaj Munk, synges dejlige kendte og mindre kendte sange af Kaj Munk, og bydes på kaffe/te og skøn lagkage.
Tilmelding: Senest 31.august til Bente Bruun tlf.22900879 (tilmelding er bindende). Der kan koordineres kørsel, og det aftales med Bente.
Pris: Kr.80,- på mobilepay 4034ND eller kontant.

Instruktør: Jane Larsen
Medvirkende: Kim Koch, Anna-Pia White, Charlotte Skou, John Larsen, Peter White, en kat.
Musik: Jakob Sønderskov
Sang: Bente Bruun.
Lyd: Carsten Elkjær

Livestream fra AU, foredrag i naturvidenskab
2025-09-23 18:45 - 21:00 | Præstegården, Storemosevej 109, Fejø, 4944
Styrk dit tarmmikrobiom og hold dig rask v. Professor Oluf Borbye Pedersen

Generalforsamling i Fejø Amatørscene
2025-09-25 19:00 - 20:30 | Fejø Børne- og Kulturhus, Herredsvej 192, Fejø, 4944
Dagsorden efter vedtægterne.
Har du forslag eller ønsker at se vedtægter og dagsorden inden mødet kan du skrive til Lotte Rosenkilde på love@lotterosenkilde.dk

Kom og syng med Jakob og Poul
2025-09-25 19:00 - 21:00, 2025-10-29 19:00 - 21:00 | Præstegården, Storemosevej 109, Fejø, 4944
Vi synger årstidens sange i præstegårdens konfirmandstue

Foredrag v. Georg Julin
2025-09-27 14:00 - 16:00 | Fejø Børne- og Kulturhus, Herredsvej 192, Fejø, 4944
Kl.14.00
Opdateres……

Gospel-workshop
2025-09-28 10:30 - 16:00 | Fejø Kirke, Kirkevej 44, Fejø, 4944
Gospel i kirken.
Hvis man har lyst til at være med, kan man tilmelde sig hos Charlotte Skou tlf.29849802 eller hos Sognepræst Dorte Mikuta.
Man kan også blot møde op i kirken på dagen.

Vi inviterer til workshop i kirken, hvor musiklærer Karina Fredensborg m. musikere vil undervise os i 2-3 gospel-sange på engelsk.
Arrangementet slutter med, at vi synger gospel til eftermiddagsgudstjenesten kl.15.00.
Gospel synges med hjertet, handler om udtryk, indlevelse, energi og glæde, og alle kan være med.
Man medbringer sin egen mad og drikke til dagen. Work-shoppen er gratis.

Frivilligfest på Fejø
2025-10-04 15:00 - 23:00 | Fejø Børne- og Kulturhus, Herredsvej 192, Fejø, 4944
Sensommerfest for de frivillige på Fejø
Vi har søgt og modtaget midler fra Østifternes Jubilæumsfond. Fejøforeningen afholder en sammenkomst for de frivillige kræfter på øen.
Vi beder om tilmelding til fejoefest@gmail.com senest den 27/9. Der er plads til 150 deltagere.

Livestream fra AU, foredrag i naturvidenskab
2025-10-07 18:45 - 21:00 | Præstegården, Storemosevej 109, Fejø, 4944
Havets kollaps og vejen tilbage v.Stig Markager, professor i havmiljø

Fællestur til Søllested Bio, formiddagsbio inkl. kaffe og morgenbrød
2025-10-08 08:35 - 13:10 | Søllested Bio, Højrebygade 62, Søllested, 4920, Denmark
Vi ser filmen ”Under stjerner på himlen”.
Et portræt af en af dansk popkulturs største stjerner, Tommy Seebach. Et rørende og livsbekræftende drama om en mand, der indædt kæmper for at forblive på toppen. Det er samtidig en familiehistorie om en far, hvis konstante higen efter anerkendelse spænder ben for hans store kærlighed til sin familie.
Vi tager færgen fra Fejø kl.8.35 og hjem igen kl.12.50- en lille formiddagstur. Vi køber billetter og koordinerer fælleskørsel, så vil du deltage, og kan du evt. køre, så ring til Annette tlf. 28348408 inden 1/10.

Æblets Dag 2025
2025-10-11 10:00 - 15:00 | Dybvig Havn, Dybvigvej 44, Fejø, 4944
Æblets Dag – første lørdag i efterårsferien – er en stor festdag på Fejø. Frivillige organiserer et spændende marked på Dybvig Havn, og hundredevis af gæster kommer til øen for at få en hyggelig dag, se æblemosaik og købe lækkerier.
Hvert år byder Fejø velkommen til en skøn fejring af hele Danmarks yndlingsfrugt, æblet. Æblets Dag fejres hvert år lørdag i uge 41, en tradition der går tilbage til 2002. På den hyggelige og høstpyntede Dybvig Havn byder et mekka af boder på en mangfoldighed af lokalproduceret frugt, kunsthåndværk og specialiteter.
Der er æbledoktor og udstillinger om æbleproduktion gennem årene. Oplev også skøn mad og drikke, farverige konkurrencer og hyggelig musik. Og så afslører årets taler naturligvis en ny smuk æblemosaik hvert eneste år.
Æblemosaikken, et kunstværk på ca. 12 m², bliver stående på havnen i ca. 5 uger, hvor farverne skifter gradvis. Når den ikke længere giver næring til sjælen, bliver den fuglenes føde.
Der vil være rig mulighed for at møde lokale øboere, få en snak og nyde noget af det vi er særligt gode til på Fejø – nemlig fællesskab! Vi glæder os til at byde børn og voksne velkommen til en fornøjelig efterårsdag i Dybvig havn.
Entré og transport
Der er gratis entré til markedet. Ligeledes er der gratis færgeoverfart for gående, og bussen kører i pendulfart mellem færgehavnen og Dybvig havn hvor arrangementet foregår. Husk en 20 kr mønt, som er prisen pr. person for en tur-retur kørsel.
Parkering
Parkering af biler kan ske i afmærket område tæt ved havnen. Vær opmærksom på at parkering på Dybvigvej ikke er tilladt.
Program
Kl.10.00 Markedet åbner
Kl 10.15 Velkomst v. Benny Damgaard
Kl.10.20 Tale ved Line Trap Mogensen
Kl.10.30 Afsløring af årets æblemosaik v. Birgitte Koch
Kl.11.00 Det Gule Pakhus: Frist for indlevering af af most + frugt til konkurrencer. Kåring af vindere af største æble/pære
Kl. 12.00 Bådværftet: Indvielse af båndsave viceborgmester Henrik Jacobsen, Benny Damgaard og Per Rolighed
Kl. 13.00 Frist for indlevering af gæt til græskarkonkurrencen
Kl. 14.00 Det Gule Pakhus: Kåring af vinder af mostkonkurrencen
Kl. 15.00 Boderne lukker. Tak for i dag!
Information og booking af stand
Lene Pedersen
Email: lene@roum.eu
Tlf.: 2424 8076

Deadline for Fejøbladet nr. 7
2025-10-13 21:00 - 23:30
Bladet udkommer cirka 26/10
Indlæg sendes til fejoebladet@gmail.com
Skriv altid i overskriften, hvad du sender.

Livestream fra AU, foredrag i naturvidenskab
2025-10-21 18:45 - 21:00 | Præstegården, Storemosevej 109, Fejø, 4944
Forædlingen af mennesket – før og nu v.Professor Tobias Wang

Visionsmøde 9
2025-10-26 13:00 - 18:00 | Fejø Børne- og Kulturhus, Herredsvej 192, Fejø, 4944
Vi fortsætter diskussionerne om visionsplanen og energiplanen, så alle kan få svar på de spørgsmål de har. Vi har afsat ekstra tid, for at vi kan gå i dybden med de emner som har behov for det.
Vi starter med en inddragende rammesætning af mødet, så alle er med til at bestemme dagsordenen.

Livestream fra AU, foredrag i naturvidenskab
2025-10-28 18:45 - 21:00 | Præstegården, Storemosevej 109, Fejø, 4944
DNA og fossiler udvider vores stamtræ v. professor Mikkel Heide Schierup og professor Felix Riede

Fredagsfilm
2025-11-07 19:00 - 21:00 | Præstegården, Storemosevej 109, Fejø, 4944
”Læreren der lovede havet” 1:45
I 1935 bliver catalonieren Antoni Benaiges ansat som skolelærer i en lille, isoleret landsby i Burgos i det nordlige Spanien. Han knytter hurtigt et stærkt venskab til sine elever, der alle er unge drenge og piger mellem 6 og 12 år. Antoni er så ivrig efter at udvide elevernes horisont, at han giver dem et helt særligt løfte: At han vil tage dem med ud og se havet for første gang i deres liv. 75 år senere undersøger en af hans elevers børnebørn, hvad der tilstødte hendes bedstefar under den spanske borgerkrig – og hun hører om den gribende historie, der gemmer sig bag et løfte, der aldrig blev indfriet…

Livestream fra AU, foredrag i naturvidenskab
2025-11-11 18:45 - 21:00 | Præstegården, Storemosevej 109, Fejø, 4944
Kan vi finde liv udenfor jorden v. professor Liv Hornekær og professor Kai Finster

Livestream fra AU, foredrag i naturvidenskab
2025-11-18 18:45 - 21:00 | Præstegården, Storemosevej 109, Fejø, 4944
Kunstig intelligens: Fra IT til samfund v.professor Kasper Green Larsen og professor Andreas Roepstorff

Julebowling
2025-11-20
Mere information følger…..

Deadline for Fejøbladet nr. 8
2025-12-01 21:00 - 23:30
Bladet udkommer cirka 14/12
Indlæg sendes til fejoebladet@gmail.com
Skriv altid i overskriften, hvad du sender.

Fredagsfilm
2026-01-09 19:00 - 21:30 | Præstegården, Storemosevej 109, Fejø, 4944
Temaften ”Smag og behag” Vi viser filmen ”Mig og Pingvinen” 1:51
Der serveres en let anretning, hvortil der kan købes et glas vin. Af hensyn til maden, er tilmelding nødvendig senest 7/1 til Annette tlf.28348408. Før filmen fortæller vi lidt om Argentinas barske historie.
Filmen er baseret på en sand historie om en livstræt engelskprofessor, Tom, der i 1970’erne rejser til Argentina for at undervise. Her møder han en streng rektor, en gruppe uregerlige elever og et militærdiktatur i sin vorden. Men alting ændrer sig, da han en dag redder en pingvin fra et olieudslip på stranden. Det uventede venskab lærer Tom og alle omkring ham noget vigtigt om livet. Filmen er instrueret af ‘The Full Monty’-instruktøren Peter Cattaneo, der formår at ramme en perfekt balance mellem humor og alvor.
